google/wiki40b huggingface dataset:
NAIA Expressway

Kasaysayan

Natapos ang pagtatayo ng 1.6 kilometrong (0.99 milyang) Unang Bahagi ng NAIA Expressway (Labasan ng NAIA Terminal 3 ng Metro Manila Skyway) noong 2009. Nagbigay ito ng rampang pasukan/palabas sa noo'y kabubukas na NAIA Terminal 3 at Resorts World Manila. Noong Enero 2, 2014, sinimulan ang pagtatayo ng Ikalawang Bahagi ng NAIA Expressway. Kabilang rito ang 7.15 kilometrong (4.44 milyang) karugtong ng mabilisang daanan patungong Bulebar Macapagal sa Entertainment City, Parañaque, sa pamamagitan ng Abenida Andrews, Electrical Road (kanluran ng Daang Domestiko) at Daang NAIA.
Noong Setyembre 22, 2016, sa ganap ng 12:01 ng hatinggabi (PST), ang ikalawang bahagi ng mabilisang daanan mula Bulebar Macapagal hanggang mga Terminal 1 at 2 ng NAIA ay binuksan na sa mga motorista at pasahero ng paliparan na nagmamadali sa mga lipad nila upang makaiwas ng mga traffic light sa bawat sangandaan sa kahabaan ng Daang NAIA. Ang pagbubukas ng nakaangat na mabilisang daanan ay pinangunahan ng Kalihim ng Kagawaran ng Pagawaing Bayan at Lansangan na si Mark Villar. Ayon sa Kalihim ng Kagawaran ng Transportasyon na si Arthur Tugade, sisimulan ang pangongolekta ng mga bayarin sa NAIAEx sa Oktubre 22, ganap nang isang buwan pagkaraan ng pagbubukas ng mabilisang daanan.
Noong Disyembre 21, 2016, sa ganap ng 6:00 ng umaga (PST), ang bahaging Entertainment City-NAIA Road-SLEX-Skyway ng mabilisang daanan (kasama na ang rampang pasukan na kumokonekta sa Terminal 3) ng mabilisang daanan ay binuksan na sa mga motorista dahil sa Christmas rush.
Noong Disyembre 28, 2016, ang mga rampang pasukan sa Manila–Cavite Expressway o CAVITEx ay binuksan na sa mga motorista na manggagaling sa lalawigan of Kabite at Las Piñas para sa mas-madaling pagpasok sa mga Terminal 1, 2, at 3 at gayon din naman palabas ng paliparan.
Noong Hunyo 2, 2017, tuluyan nang binuksan ang kabuuang NAIAx sa publiko.

Paglalarawan ng ruta

Mula sa Labasan ng Sales (labasan sa NAIA) ng Metro Manila Skyway, tutungo ang mabilisang daanan patimog-kanluran at dadaan sa kahabaan ng Daang Sales sa may Villamor Airbase at Newport City. Liliko naman ito pahilagang-kanluran sa Abenida Andrews patungo sa pasukan sa NAIA Terminal 3 at tutuloy sa kahabaan ng hilagang hangganan ng paliparan patungong Electrical Road malapit sa NAIA Terminal 4. Mula rito, liliko ito patimog at dadaan kalinya ng Daang Domestiko sa silangan patungo sa sangandaan ng Daang NAIA. Mula sa sangandaang ito, ang mabilisang daanan ay hahati sa dalawang sangay: ang isa ay dadaan papuntang mga Terminal 1 at 2 ng NAIA sa silangan, habang ang isa naman ay tutuloy pakanluran papuntang Entertainment City at Manila–Cavite Expressway.
Epektong Doppler

Ang epektong Doppler (o ang pagbabagong Doppler) ay ang pagbabago sa dalas ng pag-ulit ng isang alon (o anumang pangyayaring paulit-ulit) para sa isang tagapagmasid na gumagalaw mula sa pinagmumulan nito. Ipinangalan ito kay Christian Doppler, isang pisikong Austriyano, na siyang nagmungkahi nito noong taong 1842 sa Prague. Karaniwan itong maririnig kapag ang isang sasakyang nagpapatunog ng sirena o busina ay lumalapit, dumadaan, at lumalayo mula sa tagapagmasid. Kung ikukumpara sa dalas ng pag-ulit na naibubuga, ang natatanggap na dalas ng pag-ulit ng alon ay mas mataas habang ito’y lumalapit, kahalintulad naman sa panahong dumadaan ito, at mas mababa habang lumalayo.
Sa panahong ang pinagmumulan ng alon ay papalapit sa tagapagmasid, ang bawat sumusunod na tuktok ng alon ay naibubuga mula sa posisyong mas malapit sa tagapagmasid kaysa sa naunang alon. Dahil dito, ang bawat alon ay inaabot ng mas kaunting panahon upang marating ang tagapagmasid kaysa sa naunang alon. Kaya, ang oras sa pagitan ng pagdating ng magkasunod na tuktok ng alon sa tagapagmasid ay nababawasan na nagdudulot ng pagdalas sa pag-ulit nito. Sa paglapit ng pinagmumulan ng alon, ang agwat ng mga magkasunod na pront ng alon ay lumiliit, kaya mistulang nagkukumpulan ang mga alon. Sa kasalungat naman, kung ang pinagmumulan ng mga alon ay papalayo mula sa tagapagmasid, ang bawat alon ay naibubuga mula sa posisyong mas malayo mula sa tagapagmasid kaysa sa mga naunang alon, kaya ang oras ng pagdating ng magkakasunod na mga alon ay lumalaki at nababawasan ang dalas ng pag-ulit nito. Ang layo sa pagitan ng magkasunod na pront ng alon ay lumalaki, kaya mistulang kumakalat ito.
Para sa mga along lumalaganap sa isang midyum, gaya ng alon ng tunog, ang bilis ng tagapagmasid at ng pinagmumulan ng alon ay naiuugnay sa midyum kung saan ang alon ay lumalaganap. Ang kabuuang epekto ng Doppler, kung gayon, ay maaaring nagmumula mula sa paggalaw ng pinagmumulan ng alon, ng tagapagmasid, o ng midyum. Ang bawat isa sa mga epektong ito ay sinusuri nang magkakahiwalay. Para sa mga along hindi nangangailangan ng midyum, gaya ng liwanag o grabiti sa pangkalahatang relatibidad, tanging ang nauugnay na pagkakaiba sa bilis sa pagitan ng tagapagmasid at pinagmumulan ng alon ang kinakailangang isaalang-alang.
Chile de árbol

Ang Chile de árbol (siling puno sa wikang Tagalog) ay isang uri ng sili.
Narsha

Si Narsha ay isang mang-aawit sa Timog Korea.
AZN Pride

Ang AZN Pride ay isang grupong ng mga Pilipinong rapper.
GMA Presents: Alice

Ang GMA Presents: Alice ay isang palabas sa telebisyon sa Pilipinas ng GMA Network.
Kape

Gamit ng salita

Ang salitang kape ay tumutukoy sa isang uri ng mga buto o butil, puno, kulay (kulay-kape) o inumin.

Mga paraan ng paghahanda ng kape

Maraming paraan ng paghahanda ng kape, at hindi lahat ay dumaraan sa proseso ng brewing na siyang karaniwang ginagawa. Halimbawa ang kapeng Turko na tanyag sa mga bansa sa Gitnang Silangan. Ang pagkulo ng pinulbos na kape sa ibrik, isang natatanging lalagyan, ang paraan ng paggawa ng kapeng ito.
Ang pag-brew ng kape ay iba-iba rin, depende sa tradisyon ng isang bansa. Tanyag sa ngayon ang awtomatikong pagpatak na pag-brew, gamit ang mga panggawa ng kape (coffee maker). Kapuna-puna ang amoy kuryenteng lasa ng kape lalo na sa mga mumurahing awtomatikong panggawa ng kape.
Para sa mga mahihilig sa kape, mainam ang manu-manong paghanda ng kape. Nariyan ang paraang manwal na pagpatak, kung saan pinakukuluan muna ang tubig bago ibuhos ng dahan-dahan sa carafe. Mas mainam ito dahil kontrolado ng gumagawa ang kanyang kape. Sikat din ang French press o Coffee Plunger. Mas matapang at mas malasa ang nagagawa nitong kape dahil nasasama sa inumin ang langis at bango mula sa mga katas ng beans. Iyon nga lamang, hindi ganoon kalinaw at kalinis ang nagagawang kape gamit ang paraan na ito.
Sikat rin ang mga 'percolator at makinang pang-espresso na mas nakakagawa ng matapang na kape. Gumagamit ng kaparaanang vacuum ang espresso at makinang lalagyan ng mocha. Ang pinakasimpleng paggawa ng kape ay ibuhos ang mainit na tubig sa giniling na kape at hayaang lumubog ang mga ground.
Nariyan din ang madaliang kape (instant coffee), na maaaring pulbo o likido. Pero ang lasa nito, bagamat pwedeng dagdagan ang tapang, ay kulang sa aroma di tulad sa kapeng brewed.

Alternatibong kape

Maaari ring gumawa ng inuming "kape" mula sa tinustang mga butil ng bigas (kapeng bigas).
Samuel Barber

Si Samuel Osborne Barber II (Marso 9, 1910 – Enero 23, 1981) ay isang Amerikanong kompositor ng mga musikang pang-orkestra, opera, koro, at piano. Isa sa mga kilalang gawa niya ang Adagio for Strings, isang tugtugin para sa mga instrumentong pantugtuging may mga bagting. Malawak ang ginanapan niya bilang kompositor sa mga labis na lirikal na mga akda. Siya rin ang may gawa ng Vanessa.
Viking: The Ultimate Obstacle Course

Ang Viking: The Ultimate Obstacle Course ay isang palabas sa telebisyon sa Pilipinas ng TV-5 / Associated Broadcasting Company.
Isabel Granada

Kamatayan

Matapos ang mahigit isang linggong pagkaka-comatose ng aktres na si Isabel Granada ay pumanaw na ito.
Sa magkasunod na Facebook at Instagram post ay malungkot na inanusyo ng dating asawa ng aktres na si Jericho Aguas ang pagkamatay nito.
Sa naturang mga post, nagpasalamat si Aguas sa pagiging bahagi ni Isabel ng kanyang buhay at sa pagbibigay sa kanya nito ng anak.
Kalakip ng post ni Aguas ang kanyang mga litrato kasama ang aktres, kung saan nagpaalam ito sa kanya at sinabing magpahinga na ang aktres.
Kei car

Ang Kei car, K-car, o kei jidōsha (軽自動車, literal na "magaang na awtomobil"), ay isang kategorya ng maliliit na mga behikulo sa bansang Hapon, kabilang na ang mga kotseng pampasahero, mga van (partikular na ang microvan), at mga maliliit na trak (pickup truck). Idinisenyo sila upang makasunod sa regulasyon ng pamahalaan ng Hapon hinggil sa klase ng sasakyan ayon sa sukat at laki at sa buwis at seguro. Sa karamihan ng mga lugar na rural, ang mga ito ay hindi kasali sa pangangailangan na patunayan na mayroong sapat na paradahan o garahe para sa ganitong uri ng sasakyan. Ang natatanging klase ng kapakipakinabang na mga kotseng ito ay nilikha at pinaunlad upang maitaguyod ang motorisasyong popular sa mga tao pagkaraan ng panahon ng digmaan. Habang matagumpay ito sa Hapon, ang henero o kauriang ito ay pangkalahatang napaka espesyalisado at napaka maliit upang maging mapagkakakitaan ng pamilihang nagluluwas ng mga produkto.
Japchae

Etimolohiya

Ang pangalan na japchae, galing sa dalawang salita ng hanja; Jap (hangul: 잡, hanja: 雜, ibig sabihin "sama-sama at hinalo") at Chae(hangul: 채, hanja: 菜, ibig sabihin "gulay"). Samakatuwid, ang literal na ibig sabihin ng japchae ay "isang timpla ng mga gulay".

Mga Uri

Japchae sa orihinal ay ginawa na walang pancit na kasama, sa halip, ito ay binubuo ng iba't-ibang mga kalat-ginutay-gutay na gulay. Kahit na ang Japchae na may pansit ay ang karaniwang makukuha sa mga restawran ng Korea, ang mga Japchae na walang pancit din ay hinahanap at makilala.
1189 Terentia

Ang 1189 Terentia ay isang planetang hindi pangunahin.
Kamil

Si Kamil (Kamil Majestic, ipinanganak bilang Kamil Kenzallah) ay isang artista sa Pransiya.
Mikka Okure no Happy New Year!

Ang Mikka Okure no Happy New Year! ay isang palabas sa telebisyon sa bansang Hapon.
Paaralang Marist ng Marikina

Ang Paaralang Marist ay isang ekslusibong paaralan para lamang sa mga lalaki. Matatagpuan ang kampus ng Marist sa Barangay Marikina Heights, Lungsod ng Marikina. Ang nagtatag ng paaralan ay si San Marcelino Champagnat ng Pransiya.
Liv Ullmann

Si Liv Ullmann ay isang kilalang artista sa sining ng Pelikula at Telebisyon.
Kiss Yori Kantan

Ang Kiss Yori Kantan ay isang palabas sa telebisyon sa bansang Hapon.
Madagascar

Wika

Ang wika ng mga nakatira sa Madagascar ay Malagasy, isang wikang Austronesyan na nasa parehong pamilya ng Tagalog at iba pang mga wika sa Pilipinas. Ito ay dahil ang mga pinakaunang tumira sa Madagascar ay galing sa peninsula ng Malaysia, at tumawid sila sa Karagatang Indiyano para makarating sa Madagascar. Ito ay isa lamang bahagi ng Ekspansiyong Austronesyan, kung saan merong mga naglakbay galing sa Taiwan at pumunta sa Pilipinas, tapos sa iba't ibang isla mula sa Madagascar hanggang sa Isla ng Ister (Easter Island).
Pika

Ang pika ( /ˈpaɪkə/ PY-kə; lumang pagbabaybay pica) ay isang maliit na mamalyang may maiikling bisig at hita, mabilog na mga tainga, at maikli o walang buntot. Ang pangalang "pika" ay ginagamit sa kahit aling miyembro ng pamilyang Ochotonidae, isang pamilya ng mga hayop na napapaloob sa order ng mga lagomorphs, kung saan kasama rin ang mga Leporidae, ang uring kinabibilangan ng mga kuneho. Ang isang genus, ang Ochotona, ay kinikilalang kasama sa nasabing pamilya na naglalaman ng 30 species. Kilala din itong "whistling hare" dahil sa matinis nitong huni kapag nagmamadali itong magtago sa lungga. Sa Estados Unidos, ang pika ay karaniwang tinatawag na "coney", isang pangkalahatang tawag na maaari ding tumukoy sa mga kuneho at mga hyrax. Ang pangalang pika ay maaaring nanggaling sa salita mula sa mga wikang Tungus na "piika".

Tirahan

Ang mga pika ay makikita sa mga lugar sa Asya, Hilagang Amerika at mga bahagi ng Silangangn Europa na malamig ang klima. Karamihan sa mga uri ay naninirahan sa mga mababatong bundok, kung saan naglulungga sila sa mga pagitan ng mga bato. May ilang uring katutubo sa mga steppes ang naghuhukay ng sarili nilang lungga. Sa kabundukan naman ng Eurasia, ang mga pika ay naninirahan sa mga lungga kasama ang mga snowfinch na doon din sa parehong lungga namumugad.

Katangian

Ang mga Pikas ay maliliit na mamalya, maikli ang mga biyas at hita at mabibilog ang tainga. Gaya ng mga kuneho, sila'y dumudumi ng maliliit na ipot na kulay luntian na muli nilang kinakain upang mas makakuha ng nutrisyon, bago nila ilabas muli ito bilang mga dumi na animoy butil. May ilang mga pika gaya ng collared pika na nag-iimbak ng mga patay na ibon sa kanilang lungga bilang pagkain sa panahon ng tag-lamig.
Ang mga hayop na ito'y kumakain ng maraming uri ng halaman gaya ng mga damo, lumot at iba pa. Kagaya ng ibang logamorphs, gumagamit sila ng mga inscisors at wala silang mga pangil.
Ang mga pika na nakatira sa mga batuhan ay mas kaunti pa sa lima ang anak di tulad ng mga uri na nag-huhukay ng kanilang lungga na mas marami ang nagiging anak. Marahil ito ay dahil sa mas maraming mapagkukunan ng pagkain ang mga pikang naghuhukay sa kanilang mga lugar panirahan. Ang mga pika ay nagpapasuso sa loob ng 25 hanggang 30 araw.

Mga Gawi

Ang mga pika ay aktibo sa araw. May mga uring nakatira sa mas matataas na lugar na higit na aktibo pag maliwanag. Pinakamasigla sila sa panahong pinakamalapit na ang tag-lamig. Hindi nagha-hibernate ang mga pika kaya't inuubos nila ang kanilang panahon sa tag-init sa pag-iimbak ng pagkain. Ang bawat isang uri ng pika na sa batuhan naninirahan ay may sariling dayamihan ng pagkain. Habang naglulungga, karaniwang nagsasalu-salo ang mga pika sa mga naitago nilang pagkain. Ang karamihan sa gawi at huni ng pika ay may kinalaman sa pagtatanggol ng kanilang dayamihan.
Ang mga Eurasian pikas ay karaniwang naninirahan ng pamipamilya at naghahati-hati sa gawaing pagkuha ng pagkain at pagbabantay ng lungga. Ang mga pika sa Hilagang Amerika ay karaniwang mag-isang namumuhay maliban na lamang kung panahon ng pagpaparami.
Team Yey!

Ang Team Yey! ay isang palabas sa telebisyon ng Yey! na makikita sa ABS-CBN TV Plus.
Amerikanong Indiyano

Ang mga Amerikanong Indiyano o Amerindiyo (Ingles: American Indian o Amerindian o Native Indian o First Nations) ay ang unang mga katutubong tao na nanirahan sa Kaamerikahan.
Balita sa Tanghali

Ang Balita sa Tanghali ay isang balitang palabas pantelebisyon sa IBC-13 sa Pilipinas.
Yue

Pangalan

Ang prototipikal na paggamit ng pangalang Kantones (Cantonese sa Ingles) ay para sa wikaing Guangzhou (Kanton) ng Yue, ngunit karaniwan iyon na ginagamit para sa Yue sa kabuuan. Upang maiwasan ang pagkalito, maaaring ipangtawag sa mga tekstong akademiko ang pangunahing sangay ng Tsino na "Yue", kasunod ng baybaying Pinyin ng Mandarin, at maaaring bigyang-restriksyon ang "Kantones" sa pangkaraniwang paggamit bilang diyalekto ng Guangzhou, o iwasan naman ang katagang "Kantones" sa kabuuan at bigyang-kilanlan ang Yue mula sa diyalektong Kanton o Guangzhou.
Zoom (komiks)

Si Zoom (Hunter Zolomon) ay isang kathang-isip na karakter ng DC Comics.
Federico Ochando

Si Federico Ochando ay naglingkod bilang Kastilang Gobernador-Heneral ng Pilipinas.
Aineias

Si Aineias (Griyego: Αινείας, bigkas /e·ní·yas/; Latin: Aeneas, bigkas /ay·ne·yas/) ay isang bayani ng Troia, anak ni Prinsipe Anchises at ng diyosang si Venus. Pinsan din siya ni Haring Priamos ng Troia. Nakatala ang paglalakbay ni Aineias mula Troia, na nauwi sa pagkatatag ng lungsod na magiging Roma balang araw, sa Aeneis ni Vergilius. Itinuturing siyang isang mahalagang tauhan sa alamat at kasaysayang Griyego at Romano. Isa rin siyang tauhan sa Iliada ni Homer at sa Troilus at Cressida ni Shakespeare.  Sinasabi ring inapo niya ang emperador na si Augustus.

Salaysay mula sa Iliada

Sa Iliada ni Homer, si Aineias ang gumanap na pinuno ng mga Dardan (mga Dardaniano, mga kakampi ng mga Trohano), ang pangunahing tenyente ni Hector na anak ng hari ng Troiang si Priam.  Sa tulang ito, palaging tumutulong kay Aineias, sa kaniyang mga pakikipagdigmaan, ang inang-diyosa niyang si Venus; isa rin siyang paborito ng diyos na si Apollo.  Nailigtas nina Venus at Apollo si Aineias mula sa pakikipaglaban nito kay Diomedes ng Argos, isang taong maaari sanang nakapaslang kay Aineias.  Dinala siya ng dalawang diyos sa Pergamos para pagalingin.  Maging si Poseidon, na karaniwang kumakampi sa mga Griyego, ay tumulong sa pagsalakay ni Achilles, sapagkat alam ni Poseidon na itinalagang maging isang hari ng mga mamamayang Troianong si Aineias bagaman nagmula ito sa isang mababang sangay ng isang maharlikang mag-anak.

Salaysay mula sa Aeneis

Nilalahad sa epikong Aeneis, noong wakas ng Digmaang Troiano, na pinabagsak at pinaguho ng mga sinaunang Griyego ang lungsod ng Troia.  Nakaligtas sina Aineias kasama ang kaniyang amang si Anchises, ang anak na si Ascanius, at isang pangkat ng mga tagasunod.  Inibig niyang magtatag ng isang panibagong Troia kaya't naghanap siya ng isang pook para rito.  Hindi nagtagumpay ang mga naunang tangka niya.  Pagkaraan ng ilang mga pakikipagsapalaran, nasira ang kaniyang barko at narating nila ang Hilagang Aprika, kung  saan pinayagan silang makahintil sa lungsod ng Cartago (ang Carthage).  Umibig kay Aineias ang pinunong reyna ng Cartagong si Dido (o Didon), na ibig makipag-isang dibdib kay Aeneas.  Subalit pinili ng mga diyos na tunguhin ni Aineias ang Italya, kung saan ang mga inanak ng kaniyang lahi ang siyang magtatatag ng bayang Romano.  Sa pamamagitan ng diyos na si Mercurio (si Mercury) napaalalahanan si Aineias ng kaniyang magiging kapalaran.  Iniwan ni Aineias si Dido, kaya't nagpatiwakal ang naiwang reyna dahil sa kasawian.
Otona no Otoko

Ang Otona no Otoko ay isang palabas sa telebisyon sa bansang Hapon.
Seduksyon

Ang seduksyon ay ang paraan ng pag-akit sa kamunduhan, pagpapalapit sa tukso, o kaya pagdadarang sa pagtatalik.  Tinatawag din itong hibo, sulsol, upat, panunulsol, pang-uupat, o bagay na nakapang-aakit o nakakarahuyo.
Wikang Tausug

Ang Wikang Tausug ([taʔu'sug]; Tausug: Bahasa Sūg; Kastila: idioma joloano/suluano) ay isang wikang Bisaya na sinasalita sa lalawigan ng Sulu sa Pilipinas. Sinasalita rin ito sa Malaysia at Indonesia.
Monserrat Gallosa

Si Monserrat Gallosa ay isang artista sa Mehiko.
Pamantasang Sultan Qaboos

Ang Pamantasang Sultan Qaboos (Ingles: Sultan Qaboos University) na matatagpuan sa Al Khoudh sa Muscat Governorate, ay ang tanging pampublikong unibersidad sa Kasultanan ng Oman.
Karamihan sa mga mag-aaral na pumapasok sa unibersidad na ito ay pinili batay sa kanilang grado huling eksaminasyon sa mataas na paaralan. Pagpapatala ng mag-aaral ay lumago mula sa 500 noong 1986 sa higit sa 10,000 noong 2005. Higit sa kalahati ng mga mag-aaral ay nakatira sa labas ng kampus dahil sa kakulangan sa espasyo. Kasalukuyang ito ay binubuo ng humigit-kumulang 15,000 mga mag-aaral ng kung saan 8,000 ay babae at 7,000 ay lalaki.
Seiji Fukushi

Si Seiji Fukushi (福士 誠治 Fukushi Seiji, ipinanganak 3 Hunyo 1983 sa Prepektura ng Kanagawa, Hapon) ay isang artista mula sa bansang Hapon na kinakatawan ng Owlm.  Siya ay kasapi Imai Office hanggang 31 Marso 2015.
Tarot

Kasaysayan ng Tarot

Tinatayang dumating sa Italya ang Tarot mula sa Espanya sa taong 1375 A.D. na pinalaganap ng mga Moors. Ngunit ayon sa karamihan ng mga mananaliksik ng Tarot,nagsimula ito sa sinaunang Ehipto dahil may mga natagpuang larawan ng Tarot sa mga Piramide ng Ehipto. Sinasabing ginagamit din noon ang Tarot bilang mga lihim na kodigo tuwing may giyera o kaguluhan. Kasalukuyan pa ring pinagtatalunan ang panahon at lugar na pinanggalingan ng Tarot. Sa kabila nito, naging tanyag pa rin ang paggamit ng Tarot sa buong mundo at nananatiling isang mahiwagang pamamaraan ng dibinasyon.
Sina Edward Arthur Waite at Aleister Crowley,parehong mga Inggles at miyembro ng Hermetic Order of the Golden Dawn ang nagpauso sa paggamit ng Tarot noong ika-dalawampung siglo. Laganap na ginagamit sa buong mundo ang tarot deck ni ginoong Waite na tinatawag nating Rider-Waite Tarot. Kasama na rin dito ang Thoth Tarot ni ginoong Crowley.
Jennifer Hudson

Si Jennifer Hudson ay isang kilalang artista sa sining ng Pelikula at Telebisyon.
Carter G. Woodson

Si Carter Godwin Woodson (Disyembre 19, 1875 - Abril 3, 1950) ay isang Aprikano Amerikanong manunulat ng kasaysayan, may-akda, tagapamahayag, at tagapagtatag ng Linggo ng Kasaysayan ng mga Itim, na naging Buwan ng Kasaysayan ng mga Itim. Itinuturing siya bilang unang nagsagawa ng makadalubhasang gawain upang mapatanyag ang halaga ng Kasaysayan ng mga Itim. Kinilala niya at nagsagawa ng mga gawain na nagpahalaga sa isang uri ng mga mamamayan na may pagpansin at kaalaman sa kanilang mga ambag sa sangkatauhan at nag-iwan siya ng isang kahangahangang pamana. Isa si Woodson sa mga nagtatag ng Samahan para sa Pag-aaral ng Buhay at Kasaysayan ng Aprikano Amerikano (Association for the Study of African American Life and History) at ng Dyaryo ng Kasaysayan ng mga Itim (The Journal of Negro History). Dati siyang kasapi ng unang kapatiran ng mga itim na Sigma Pi Phi at dati ring miyembro ng Omega Psi Phi. Kilala rin si Dr. Woodson bilang Ama ng Kasaysayan ng mga Itim.
Gobyernong mayoridad

Sa sistemang parliamentaryo, ang isang gobyernong mayoridad(majority government) ang isang partidong bumubuo ng gobyerno ng isang bansa na nakakuha ng mga silya(seats) na itinakdang mayoridad. Eto ay salungat sa isang gobyernong minoridad na kahit nakakuha ng pinakamaraming silya ang isang partido, eto ay hindi umabot sa mga bilang ng silya na itinakdang mayoridad. Halimbawa sa United Kingdom, kailangang makakuha ng 326 na silya upang makabuo ng absolutong mayoridad. Kung ang bilang ng silya ng gobyernong minoridad ay mas maliit sa pinagsamang bilang ng mga silya ng ibang mga partido sa loob ng parliamento, eto ay nangangailangan ng suporta upang makapag-pasa ng panukalang batas. Ang isang gobyernong minoridad ay hindi matatag at nalalantad sa pagbagsak ng gobyernong ito kung ang mga katunggaling partido ay nagpasiyang pabagsakin ito sa mga mosyon ng kawalang tiwala. Kung natalo ang gobyernong minoridad sa mosyon ng kawalang tiwala ng ibang mga partido, ang gobyernong ito ay babagsak at magreresulta sa pagtawag ng bagong eleksiyon.
Ang gobyernong mayoridad ay maaaring tumukoy rin sa koalisyon ng dalawa o maraming mga partido na ang pinagsamang bilang ay mas marami sa gobyernong minoridad at nagnais na bumuo ng mayoridad.
Nguyễn Văn Sơn

Personal na buhay

Si Sơn Văn ay ipinanganak noong taong-1993 sa Saigon na ngayo'y Ho Chi Minh City sa bansang Vietnam, Siya ay kumuha nang Taekwando at nag-wagi siya sa atletikong pang-kompetisyon at naka sungkit nang 15 medalya nang Asian countries, At nakakuha nang Gold Medal nang National Sports, Gold Medal sa Asian noong 2013 nang Nasyonal Kampyonato, Noong 2015 siya ay itinanghal bilang Mister Global 2015 sa pangkalibutan bilang sa Top 5 pasok sa finale.
Estasyong Pureza

Mga kawing pangpanlalakbay

May mga sasakyang de-padyak, dyip, taksi, at mga bus na nagaabang ng mga pasahero sa labas ng estasyon.  Ang mga bus at mga dyip ay dumadaan sa mga Abenida Legarda at C.M. Recto. Malapit din ito sa Estasyong daangbakal ng Santa Mesa ng Pambansang Daangbakal ng Pilipinas.
Papa wa Nenjuu Kuroosuru

Ang Papa wa Nenjuu Kuroosuru ay isang palabas sa telebisyon sa bansang Hapon.
Eduardo Firmalo

Si Eduardo C. Firmalo ay isang politiko sa Pilipinas at kasalukuyang Gobernador ng Probinsiya ng Romblon (2010-2013).
Siya ay naging mambabatas sa Mababang Kapulungan ng Kongreso noong 2004-2007 bilang Representante ng Nag-iisang Distrito ng Romblon.
613 Ginevra

Ang 613 Ginevra ay isang planetang hindi pangunahin.
Víctor García

Si Víctor García ay isang artista sa Mehiko.
Shreveport, Louisiana

Ang Shreveport, ay isang lungsod sa Louisiana, Estados Unidos.
Thorn Birds

Ang Thorn Birds ay isang palabas sa telebisyon sa Pilipinas ng ABS-CBN.
Ai wa Seigi

Ang Ai wa Seigi ay isang palabas sa telebisyon sa bansang Hapon.
Advanced Contact Solutions

Ang Advanced Contact Solutions o ACS, ay isang kompanya ng BPO na nakabase sa Pilipinas.